Diari Oficial de la Generalitat Valenciana


Sumari del DOGV 5686, del 23-01-2008 (2008/706)

Licitació. Programa d'Actuació Integrada de la Unitat d'Execució Única del Sector M-5 Drassanes - Grau de València.
-------------------------------------------------------------------------------------------------------------------

### Dades del document

Número de DOGV
:   5686

Data del DOGV
:   23-01-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/706


Data del document
:   11-10-2007

Organisme emissor
:   Ajuntament de València

Tipus de document
:   Concurs

Descriptors 

:   * València
    * licitació
    * contracte d'obres
    * obres públiques
    * pla d'urbanisme
    * administració local

Licitació. Programa d'Actuació Integrada de la Unitat d'Execució Única del Sector M-5 Drassanes - Grau de València. [2008/706]  
L'Ajuntament en ple, en sessió de 28 de setembre de 2007, va acordar iniciar el procediment de concurs per a la gestió indirecta del Programa d'Actuació Integrada en l'Àmbit de la Unitat d'Execució Única del Sector M-5 Drassanes - Grau de València, aprovat definitivament el 18 de gener de 2006 (BOP núm. 155, d'1 de juliol de 2006).  
Així mateix, va aprovar les bases particulars reguladores del concurs per a la selecció i adjudicació de l'esmentat programa d'actuació integrada, i va ordenar la publicació del corresponent anunci del concurs.  
En compliment del que disposa l'article 132 de la Llei 16/2005, de 30 de desembre, de la Generalitat, Urbanística Valenciana (LUV), i concordants, es publica com a annex el text íntegre de les bases particulars reguladores del concurs.  
Contra l'acord d'aprovació de les bases particulars de programació transcrites, que és definitiu en via administrativa, de conformitat amb els articles 286.2, 447 i 448 del Decret 67/2006, de 12 de maig, del Consell, pel qual es va aprovar el Reglament d'Ordenació i Gestió Territorial i Urbanística, i el que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la Llei 29/1998, de 13 de juliol, de la Jurisdicció Contenciosa Administrativa, podran interposar-se els recursos següents:  
a) Amb caràcter potestatiu, recurs de reposició davant del mateix òrgan que va dictar l'acord recorregut, en el termini d'un mes, a comptar des de l'endemà d'esta publicació en el Diari Oficial de la Comunitat Valenciana.  
Si transcorre un mes des de l'endemà de la interposició del recurs de reposició sense que este haja sigut resolt, podrà entendre's que ha sigut desestimat i interposar-se recurs contenciós administratiu davant del Jutjat Contenciós Administratiu de València, en el termini de sis mesos, des d'esta desestimació presumpta.  
b) Recurs contenciós administratiu, davant del Jutjat Contenciós Administratiu de València, dins del termini de dos mesos comptats des de l'endemà d'esta publicació en el Diari Oficial de la Comunitat Valenciana.  
Tot això sense perjuí que es puga exercitar qualsevol altre recurs o acció que s'estime procedent.  
València, 11 d'octubre de 2007.- El secretari: Manuel Latorre Hernández.  
Als efectes del compliment del que preveu l'article 132.2 de l'esmentada norma (Llei 16/2005, de 30 de desembre), el present anunci ha sigut remés al Diario Oficial de la Unión Europea per a la seua publicació, en data 15 de gener de 2008.  
Bases particulars reguladores del concurs de programació per a l'adjudicació, per gestió indirecta, del Programa d'Actuació Integrada de la Unitat d'Execució Única del Sector M-5 Drassanes - Grau de València  
I. Objecte de les bases particulars de programació  
Per mitjà de les presents bases particulars de programació es regulen les condicions de caràcter tècnic, jurídic, econòmic i administratiu, per a l'adjudicació de la condició d'urbanitzador i posterior desplegament i execució, per mitjà de gestió indirecta, del Programa d'Actuació Integrada de la Unitat d'Execució Única del Sector M-5 Drassanes - Grau de València, aprovat definitivament el 18 de gener de 2006 (BOP núm. 155, d'1 de juliol de 2006), ajustant-se, en allò no expressament previst, a les bases generals de programació aprovades definitivament per acord plenari de l'Ajuntament de València, adoptat en sessió de data 29 de setembre de 2006 (BOP núm. 242, d'11.10.2006).  
II. Naturalesa i règim jurídic aplicable al contracte per al desenrotllament i execució del programa  
Veja el que disposa la base general de programació 3a (BOP núm. 242, d'11.10.2006, p. 19).  
III. Ordenació urbanística vigent  
L'ordenació urbanística vigent en l'àmbit de l'actuació integrada, comprensiva inclús de les determinacions pròpies de l'ordenació detallada, és la determinada pel Pla de Reforma Interior amb Homologació Sectorial Modificativa d'Àmbit Sector M-5 Drassanes - Grau de València, on es va delimitar la unitat d'execució, aprovat definitivament el 18 de gener de 2006 (BOP núm. 155, d'1 de juliol de 2006).  
IV. Memòria de necessitats i objectius del programa d'actuació integrada  
El programa d'actuació integrada haurà de contindre les previsions necessàries per a satisfer tots els objectius mínims i imprescindibles de la programació a què es referix l'article 124.1 de la LUV, així com aquelles altres necessitats i objectius establits en el planejament vigent, i en particular els següents:  
1. Garantir la urbanització global de la unitat d'execució en condicions tècniques adequades, de conformitat amb els estàndards de qualitat exigits per l'Ajuntament, assegurant la connexió de les infraestructures amb el seu entorn urbà consolidat.  
En este sentit, l'àmbit que es proposa amb les obres complementàries que es consideren necessàries per a completar la urbanització ha de resoldre les connexions amb el seu entorn, acabant la urbanització de la zona.  
Per a garantir la continuïtat dels vials del sector amb els existents s'hauran d'executar les obres d'urbanització complementàries a càrrec del programa que s'indiquen en l'informe emés pel Servici de Projectes Urbans de 29 d'agost de 2007, relatives als carrers Museros, Vicente Brull i plaça Comte Pestagüa, i que vénen grafiades en pla adjunt a l'esmentat informe.  
2. L'obtenció gratuïta per l'Ajuntament de València dels sòls dotacionals públics de l'àmbit de l'actuació.  
3. Gestionar i executar el derrocament de totes les edificacions incompatibles amb el planejament tenint en compte, si és el cas, el seu nivell de protecció i destí urbanístic.   
4. Gestionar i executar les investigacions arqueològiques preceptives i totes les obligacions que en matèria d'arqueologia pogueren, si és el cas, requerir-se.   
Conforme a l'article 308 del ROGTU, tenen la consideració de gastos variables aquells derivats de les actuacions i treballs necessaris per a l'elaboració dels informes arqueològics exigibles, així com els corresponents a l'execució de les mesures que siga procedent adoptar derivades dels dits informes.  
5. De conformitat amb el que establix l'article 16.1.b de la Llei 8/2007, de 28 de maig, de Sòl, haurà de cedir-se a l'Ajuntament un percentatge d'edificabilitat mitjana ponderada -excedent d'aprofitament- que serà com a mínim del 5% i com a màxim del 15%.  
6. Garantir el reallotjament dels ocupants legals que es necessite desallotjar d'immobles situats dins de l'àrea de l'actuació i que constituïsquen la seua residència habitual, així com el retorn quan tinguen dret a este, en els termes establits en la legislació vigent.  
V. Paràmetres urbanístics  
Són els que figuren en el Pla de Reforma Interior amb Homologació Sectorial Modificativa del Sector M-5 Drassanes - Grau, aprovat definitivament el 18 de gener de 2006 (BOP núm. 155, d'1 de juliol de 2006).  
La fitxa urbanística que figura en l'esmentat document és la següent:  
Superfície de la UE: 4.292 m²  
Superfície de la UE (descomptant el sòl dotacional afecte el seu destí): 4.039 m²  
Aprofitament tipus: 3,5491 m²t/m²s  
VI. Ampliació de l'àmbit territorial a programar  
No s'admetran propostes de planejament que modifiquen l'àmbit territorial de la unitat d'execució a programar, llevat que es tracte de mers retocs o ajustos de detall en algun punt perimetral de l'actuació o de les seues connexions viàries.  
VII. Criteris d'ordenació urbanística de les propostes de planejament a formular  
No s'admetran propostes de planejament l'objectiu del qual siga modificar l'ordenació urbanística vigent, integrada pel Pla de Reforma Interior amb Homologació Sectorial Modificativa d'Àmbit Sector M-5 Drassanes - Grau de València, on es va delimitar la unitat d'execució, aprovat definitivament el 18 de gener de 2006 (BOP núm. 155, d'1 de juliol de 2006).  
VIII. Objectius de l'edificació privada  
Les condicions de l'edificació i la reserva d'aparcaments seran els establits en els instruments de planejament d'aplicació i els seus respectives ordenances.  
IX. Prescripcions tècniques mínimes dels documents de l'alternativa tècnica  
1. La documentació que forme part de l'alternativa tècnica tindrà el contingut mínim exigit en la normativa urbanística.  
2. Haurà de presentar-se:  
- Memòria de programa.  
- Projecte d'urbanització.  
- Estudi d'impacte acústic.  
- La documentació requerida per la Confederació Hidrogràfica del Xúquer per a emetre un informe sobre l'existència de recursos hídrics (veja pàgina web de la Confederació).  
De cada un dels documents integrants de la referida documentació tècnica es presentaran tres còpies en suport paper, acompanyades d'una còpia en suport informàtic consistent en un exemplar del projecte en versió pdf, plans i documentació gràfica en versió Autocad 2004. A l'efecte de publicació en la web municipal, es presentarà una còpia més, també en suport informàtic, comprensiva de tota la documentació tècnica, inclosos els plans i la documentació gràfica, tot això en versió pdf.  
Una quarta còpia en suport paper serà depositada pel licitador en una copisteria ubicada a València, del domicili i horari d'atenció al públic de la qual s'informarà en l'avís dels titulars cadastrals afectats, a fi de poder obtindre còpies.  
X. Prescripcions tècniques mínimes del projecte d'urbanització  
1. El projecte d'urbanització haurà de definir els detalls tècnics amb precisió suficient per a poder ser executat, eventualment, sota la direcció de tècnic diferent del seu redactor original. No podrà modificar les previsions del pla que desenvolupa. En cap cas podrà contindre determinacions sobre ordenació, règim del sòl o de l'edificació.   
2. El projecte d'urbanització es redactarà d'acord amb el que establix la base general de programació 6a, apartat 1r, lletra a) (BOP núm. 242, d'11.10.2006, p. 19 i 20).  
3. Contindrà el desenvolupament tècnic de les obres d'urbanització a què es referixen els articles 157 de la LUV i 349 del ROGTU, i inclourà en tot cas el mobiliari urbà i les obres de gasificació i telefonia.   
A més de l'anterior, es fa especial insistència en la necessitat aportar la documentació següent:  
- Pressupost complet.  
- Estudi geotècnic d'identificació de sòls i mesures a prendre per a la capacitat portant requerida en cada cas, amb l'objecte d'obtindre les esplanades requerides E2 en calçades i E1 en voreres. En el cas de no presentar-se el dit estudi, les esplanades s'aconseguiran amb capes de coronació de 50 centímetres mínim de sòl seleccionat i adequat respectivament i l'urbanitzador serà responsable de les circumstàncies d'origen geotècnic no previstes sorgides durant l'execució.  
- Estudi de Seguretat i Salut, de les obres definides en el projecte d'urbanització.  
- Derrocaments a efectuar (descripció, valoració i plans). Hauran de ser tinguts en compte en l'estudi de seguretat i salut com a tasca de risc, així com les seues corresponents mesures de prevenció. A més hauran d'incloure's en el projecte amb el suficient detall (pla en què es reflectisquen les construccions a demolir, descripció en memòria, etc.) i no sols en el pressupost. Si no s'inclouen en el projecte d'urbanització, hauria de presentar-se el corresponent projecte de derrocament i el seu estudi de seguretat i salut referent al dit projecte  
- Estudi de control de qualitat per a l'execució de les obres d'urbanització.  
- Pla d'obra adaptat al projecte d'urbanització, amb especificació de terminis parcials i total de l'obra a executar.  
XI. Admissibilitat de variants  
No s'admetran variants, no considerant-se com a tals i per tant resultant admissibles, en tot cas, els mers retocs o ajustos de detall admesos excepcionalment en l'anterior base VI.  
XII. Preu de licitació i garantia provisional  
El preu de licitació, calculat de conformitat amb la base general de programació 11a, apartat 3, que té caràcter de màxim i que servix de base per a l'establiment de la garantia provisional, ascendix a la quantitat de set-cents trenta-cinc mil, sis-cents huit euros, amb dènou cèntims (735.608,19 €), IVA inclòs.  
Els que desitgen participar en el concurs de programació hauran de presentar resguard acreditatiu de la garantia provisional en els termes que preveu la base general 16a, apartat 1r, lletra d), per un import de catorze mil set-cents dotze euros, amb setze cèntims (14.712,16 €), equivalent al 2 per 100 del preu de licitació.   
XIII. Calendari de terminis de desplegament i execució del programa  
La proposta de calendari per al desplegament i execució del programa en les seues distintes fases haurà d'ajustar-se al que disposa la base general de programació 6ª, apartat 2n, lletra c) (BOP núm. 242, d'11.10.2006, p. 20), així com a les necessitats i objectius de la programació especificats en l'anterior base IV.  
Es fixen els següents terminis màxims:  
1. Fase administrativa prèvia:  
- Dos mesos, comptats des de la notificació a l'urbanitzador seleccionat de l'aprovació del programa, per a presentar davant de l'Ajuntament els textos refosos dels documents integrants de l'alternativa tècnica, amb les modificacions o correccions imposades en l'acord d'aprovació.  
- Dos mesos, comptats des de la notificació a l'urbanitzador seleccionat de la resolució per la qual es declare que els esmentats textos refosos s'ajusten a les exigències de l'acord d'aprovació, per a acreditar documentalment davant de l'Ajuntament la pràctica de les notificacions als propietaris de l'aprovació del programa i del seu dret a optar per modificar la modalitat de retribució prevista en este.  
- Quatre mesos, comptats des de la finalització del termini d'opció per la modalitat de retribució, per a sotmetre a informació pública el projecte de reparcel·lació.   
- Dos mesos, comptats des de la notificació a l'urbanitzador seleccionat de les modificacions o correccions a introduir en el projecte de reparcel·lació inicialment formulat, per a la presentació del text refós del projecte de reparcel·lació ajustat a les exigències dels informes emesos.  
2. Fase d'execució material de les obres d'urbanització:  
Les obres d'execució de l'aparcament i les obres d'urbanització de la unitat d'execució hauran d'iniciar-se dins del mes següent a l'aprovació definitiva del projecte de reparcel·lació, i subscriure's a este efecte la corresponent acta de replantejament; i concloure's en el termini màxim de 12 mesos des del seu inici, i acreditar-se la seua finalització per mitjà del certificat final d'obres expedit pel seu director facultatiu.  
3. Sol·licitud de les llicències d'edificació dels solars resultants:  
L'urbanitzador haurà de sol·licitar llicència per a l'edificació dels solars de la seua propietat en el termini màxim de sis mesos des de la recepció de les obres d'urbanització. La resta de propietaris haurà de fer-ho en el termini màxim de dos anys des de la dita data.  
L'incompliment, per causa imputable a l'urbanitzador, dels terminis i, si és el cas, de les pròrrogues que puguen concedir-se d'acord amb el que disposa la base general de programació 28a, apartat 2, comportaran l'aplicació de les penalitats establides en la base general de programació 29a (BOP núm. 242, d'11.10.2006, p. 29).  
XIV. Legitimació per a formular proposta de programa. solvència econòmica i financera, tècnica i professional  
Quant a la legitimació per a formular propostes de programa, caldrà ajustar-se al que disposa la base general de programació 8ª (BOP núm. 242, d'11.10.2006, p. 22).  
Quant a la documentació acreditativa de la capacitat i personalitat jurídica del concursant, compliment dels criteris de solvència econòmica i financera, tècnica i professional, i la resta de requisits exigible per a contractar amb l'administració, regirà el que preveu la base general de programació 16a, apartat 1r (BOP núm. 242, d'11.10.2006, p. 23 i ss.).  
XV. Termini i lloc per a presentació de proposicions  
La presentació de les proposicions pels interessats a participar en el concurs de programació s'ajustarà al que disposa la base general de programació 15a (BOP núm. 242, d'11.10.2006, p. 23), amb les especialitats següents:  
1. Termini de presentació: les proposicions es presentaran en el termini màxim de tres mesos, comptats a partir de la data d'enviament de l'anunci de concurs al Diario Oficial de la Unión Europea, data que es farà constar en tots els anuncis de licitació.  
2. Lloc de presentació: les proposicions es presentaran en les dependències de la Secció de Programes d'Actuació Integrada, síties en la planta quarta de l'edifici consistorial de l'avinguda d'Aragó, número 35.  
XVI. Documentació integrant de les proposicions  
Les proposicions dels interessats a participar en el concurs de programació es presentaran en els següents tres sobres diferents, comprensius cada un d'estos de la documentació detallada en la base general de programació 16a (BOP núm. 242, d'11.10.2006, p. 23 i ss.):  
1r) Sobre B. Documentació administrativa: es presentarà en sobre tancat, en l'anvers del qual s'escriurà: «Sobre B: documentació administrativa per a prendre part en el concurs per a la programació, per gestió indirecta de la unitat d'execució única del sector M-5 Drassanes - Grau de València».  
2n) Sobre A. Alternativa tècnica:  
En este haurà d'incloure's la memòria de programa, amb el contingut especificat en la base general de programació 6ª, apartat 2n (BOP núm. 242, d'11.10.2006, p. 20), que es presentarà en sobre tancat, en l'anvers del qual s'escriurà «Sobre A: alternativa tècnica per a prendre part en el concurs per a la programació, per gestió indirecta, de la unitat d'execució única del sector M-5 Drassanes - Grau de València».  
Al dit sobre s'adjuntarà, amb el caràcter de documentació oberta o a la vista, la documentació tècnica a què es referix la base general de programació 6ª, apartat 1r (BOP núm. 242, d'11.10.2006, p. 19 i ss.) i les presents bases particulars, prèviament exposada al públic per l'aspirant a urbanitzador pels seus propis mitjans, per mitjà de sengles anuncis publicats en el Diari Oficial de la Comunitat Valenciana i en un diari d'àmplia difusió en la localitat.  
3r) Sobre P. Proposició juridicoeconòmica:  
Comprendrà la proposició juridicoeconòmica, amb el contingut mínim especificat en la base general de programació 7a (BOP núm. 242, d'11.10.2006, p. 20 i ss.), que es presentarà en sobre tancat, en l'anvers del qual s'escriurà «Sobre P. Proposició juridicoeconòmica per a prendre part en el concurs per a la programació, per gestió indirecta, de la unitat d'execució única del sector M-5 Drassanes - Grau de València».  
Dels pressupostos d'urbanització a incloure en la proposició economicofinancera es presentaran tres còpies en suport paper, acompanyades d'una altra còpia en suport informàtic (versió Prest 8.82 o compatible).  
XVII. Model de proposició  
El model de proposició, que s'inclourà en el sobre P, datat i firmat pel proponent, on es formularan totes les quantitats en euros i IVA exclòs i s'expressaran en lletra i número, serà el següent:  
Model de proposició  
(Nom i cognoms) ..., amb DNI ... (o, si és el cas, el document que actue en representació seua), domiciliat a l'efecte de notificacions en ..., en el seu propi nom / o obrant en nom d ..., havent tingut coneixement de l'anunci de concurs de programació per a l'adjudicació, per gestió indirecta, del Programa d'Actuació Integrada de la Unitat d'Execució Única del Sector M-5 Drassanes - Grau de València, MANIFESTA:  
Que, acceptant incondicionalment la totalitat de les clàusules contingudes en les bases generals i particulars de programació, sense cap excepció, s'obliga, per al supòsit de resultar seleccionat urbanitzador, al compliment del dit contracte d'acord amb la següent oferta econòmica:  
1. Pressupost de licitació (PL) ...  
2. Cost de projectes (CP) ...  
3. Gastos de gestió de l'urbanitzador (GG) ...  
4. Benefici empresarial de l'urbanitzador (BE) ...  
5. Càrregues d'urbanització (CU) ...  
Data i firma del proponent.  
(Totes les quantitats aniran quantificades en euros i expressades en lletra i número).  
XVIII. Criteris d'adjudicació  
Tenint en compte les característiques de la unitat d'execució objecte de programació, i de conformitat amb el que preveuen els articles 135 de la LUV i 312 i següents del Reglament d'Ordenació i Gestió Territorial i Urbanística (ROGTU), s'identifiquen a continuació els criteris objectius que seran objecte de valoració a l'efecte de l'adjudicació del programa, per orde decreixent d'importància, incloent la seua ponderació, així la documentació susceptible de valoració a estos efectes.  
Atenent que l'àmbit a programar compta ja amb ordenació detallada, la puntuació de l'alternativa tècnica representarà en el present programa d'actuació integrada un 50 per cent de la valoració (50 punts sobre 100 possibles), mentres que la proposició juridicoeconòmica representarà un altre 50 per cent d'esta (50 punts sobre 100 possibles).  
1. Criteris de puntuació de l'alternativa tècnica:  
A) La qualitat tècnica de les solucions i dels materials proposats per a la urbanització, i la connexió adequada de les obres d'urbanització amb el seu entorn.  
Puntuació: de 0-20.  
Document susceptible de valoració: projecte d'urbanització.  
B) El nombre, disseny, ubicació i qualitat de les vivendes sotmeses a algun règim de protecció que es comprometa a promoure l'urbanitzador; la inversió en programes de restauració paisatgística o d'imatge urbana; el compromís d'edificació simultània a l'edificació; i altres compromisos complementaris addicionals assumits voluntàriament i a càrrec seu per l'urbanitzador.  
Puntuació: de 0-20.  
Document susceptible de valoració: memòria de programa.  
C) Calendari de terminis per a l'execució i desenvolupament del programa, rebaixant els terminis màxims establits en l'anterior base particular XIII.  
Puntuació: de 0-10.  
Document susceptible de valoració: memòria de programa.  
La puntuació mínima que haurà de superar en el seu conjunt l'alternativa tècnica per a poder ser valorada les corresponent proposició juridicoeconòmica que la desenvolupe és de 25 punts.  
2. Criteris de puntuació de la proposició juridicoeconòmica.  
A) El menor import de les càrregues d'urbanització integrants del tipus de licitació, expressats en euros per metre quadrat d'edificabilitat.   
Puntuació: de 0-25.  
Document susceptible de valoració: proposició economicofinancera.  
B) La major proporció de terrenys propis o d'associats que hagen de quedar afectes, amb garantia real inscrita en el Registre de la Propietat, al compliment de les obligacions especials d'edificació derivades de l'aprovació del programa.   
En concret, tal com s'indica en l'informe del Servici de Projectes Urbans de 29 d'agost de 2007, amb l'objecte de no minvar la qualitat de vida en l'entorn de la unitat d'execució el desenrotllament de la qual es promou i compensar en la mesura que siga possible la falta de reserva d'aparcaments en els edificis antics, en els quals no s'ha previst este equipament i en la pròpia via pública, es valorarà especialment que l'afecció de terrenys esmentada en el paràgraf anterior possibilite la realització d'un aparcament en subsòl compartit que incloga les tres parcel·les edificables i els trams de vies públiques que siguen necessaris per a donar continuïtat i coherència a este.  
Puntuació: de 0-15.  
Document susceptible de valoració: proposició economicofinancera.  
C) La valoració dels terrenys a l'efecte de fixar el coeficient de canvi per al pagament en espècie i la menor proporció de solars o aprofitament que hagen de ser posats a disposició de l'urbanitzador per reparcel·lació forçosa com a retribució a compte de tercers amb els que no tinga contracte suficient.  
Puntuació: de 0-5.  
Document susceptible de valoració: proposició economicofinancera.  
D) Compromisos financers per a l'execució de les obligacions complementàries assumides a costa seua per l'urbanitzador.  
Puntuació: de 0-5.  
Document susceptible de valoració: proposició economicofinancera.  
XIX. Taula de programació  
De conformitat amb el que disposa la base general de programació 19a (BOP núm. 242, d'11.10.2006, p. 25 i ss.), la mesa de programació serà presidida per l'alcalde o alcaldessa de la corporació, qui podrà delegar l'exercici de la Presidència en el regidor delegat d'Urbanisme i Vivenda, formant part d'esta, com a vocals, els següents funcionaris, en qualitat de titulars:  
- Pedro García Rabasa, el qual assumirà simultàniament les funcions de secretari de la mesa de programació, podent delegar la dita funció en qualsevol altre funcionari integrant d'esta,  
- Ramón Brull Mandingorra.  
- José Vicente Sánchez-Tarazaga Marcelino.  
- Juan Antonio Áltés Martí .  
Formaran part de la mesa de programació, en qualitat de suplents, els funcionaris següents:  
- Manuel Latorre Hernández, el qual assumirà simultàniament les funcions de secretari de la mesa de programació, podent delegar la dita funció en qualsevol altre funcionari integrant d'esta.  
- Vicente Zaragozá Bolinches.  
- Francisco Javier Moner González.  
- Francisco José Raga López.  
XX. Garantía definitiva  
L'import de la garantia definitiva serà del 10 per 100 de les càrregues d'urbanització del programa (CU) fixades en l'acord d'aprovació i adjudicació d'este, exclosa l'estimació preliminar de les indemnitzacions i la resta de gastos variables a què es referix l'article 308 del ROGTU i incrementades amb el 16 per 100 d'IVA.  
D'acord amb la base general de programació 24a, apartat 7 (BOP núm. 242, d'11.10.2006, p. 25 i ss.), haurà de constituir-se la garantia definitiva per un import del 20% de les càrregues d'urbanització del programa en el supòsit d'adjudicació a un licitador la proposició del qual haguera estat incursa inicialment en presumpció de temeritat.  
L'urbanitzador seleccionat haurà de depositar la garantia definitiva en la Caixa de la corporació en el termini i forma que s'assenyala en l'esmentada base general de programació 24a, i acreditar la seua constitució davant de la Secció de Programes d'Actuació Integrada.  
XXI. Dictamen del Consell de Territori i Paisatge  
De conformitat amb el que preveu l'article 286.1.c del ROGTU, en relació amb l'article 136.4 de la LUV, es fa constar que no serà exigible el dictamen del Consell de Territori i Paisatge.  
XXII. Prerrogatives de l'Ajuntament de València  
Veja el que disposa la base general de programació 4a (BOP núm. 242, d'11.10.2006, p. 19).  
XXIII. Jurisdicció competent  
És competent l'orde jurisdiccional contenciós administratiu per a conéixer les qüestions que puguen suscitar-se en la preparació, execució i resolució del contracte administratiu especial entre l'Ajuntament de València i l'urbanitzador seleccionat en pública concurrència.